
Okeaniya — Tinch okeanning markaziy va g'arbiy qismlaridagi orollar to'dasi. 28°25’ shahrik. bilan 52°30’ j.k.lar va 130° shq. u. bilan 105° g'.u.lar 
oralig' ida. G' arbiy qismi Avstraliya va Malay arxipelagiga yondosh. Okeaniya Avstraliya bilan bir qit' a hisoblanadi. Orollarning umumiy maydoni 1,26 mln. 
km 2 , shuning 80% Yangi Gvineya va Yangi Zelandiya orollariga to' g' ri keladi. 

Tabiati 


Okeaniyani, odatda, 3 qismga bo' ladilar: Melaneziya, Mikroneziya va Polineziya. Orollar suv osti tizmalari yoki marzalarining tepalaridir. Avstraliyaga yaqin 
joylashgan yirik orollar (Melaneziya, Yangi Zelandiya) esa materik orollar. Vulkan orollariga Gavayi, Samoa, Markiz, Jamiyat, Kuk, Tubuai orollari, Pasxa orol va 
boshqa kiradi. Okeaniyaning eng baland nuqtasi (Jaya tog' i, 5029 m) Yangi Gvineyaning shim.-g' arbida joylashgan. G' arbiy Mikroneziya, Melaneziya va Yangi 
Zelandiya orollarining yer yuzasi tog' lik. 

Geologik tuzilishi 


Sharkiy Mikroneziya va Polineziya orollari mayda marjon atollaridan iborat. G' arbiy Mikroneziya va Melaneziya orollari bur-mali cho' kindi svitalar, intruziv va, 
ayniqsa, effuziv jinslardan tuzilgan bo' lib, Tinch okean tubining g' arbiy chekkasidagi alp geosinklinalida joylashgan. Bu orollar mezozoy va kaynozoyda 
burmalangan ulkan tizmalarning suv ustidagi qismlaridir. Bu yerdagi hozirgi zamon vulkanizmi va zilzilalar tog' hosil bo' lish harakatining davom 
etayotganligidan darak beradi. Tinch okean markaziy qismidagi orollar neogen oxiri — antropogen boshida yoriklar bo' ylab oqib chiqqan bazaltli vulkan 
tizmalaridir. Gavayi, Samoa, Markiz, Jamiyat, Kuk, Tubuai orollari, Pasxa va boshqa mayda orollar vulkan natijasida hosil bo' lgan. Pekin ko' pgina vulkan 
cho' qqilari suv ostida bo' lib, ularning usti marjon bilan qoplangan. Marshall, Karolina, Gilbert, Ellis, Tokelau, Feniks, Layn, Tuamotu, Nauru, Oshen va boshqa 
mayda orollar marjon orollaridir. Okeaniyada foydali qazilmalardan ko' proq nikel, fosfat, neft, oltin, kumir, mis uchraydi. 

Iqlimi 


Okeaniya orollarining aksari qismi ikkala yarim sharning tropik iklim mintaqasida joylashgan; Avstraliya va Osiyoga yaqin ekvatorial kengliklardagi orollarda 
iklim subekvatorial, 180-meridiandan g'arbda ekvatorial iklim. Tropik chizig'idan shimol va jan.da esa subtropik iklim. Yangi Zelandiyaning Jan. oroli 
mo' ' tadil mintaqada. Eng issiq oyning o' rtacha temperaturasi shirmda 25°(avg .), jan.da 16°(fev.), eng sovuqoyniki shim.da 16° (fev.), jan.da 5° (avg .). 
Ekvatorial zonada o' rtacha oylik temperatura 26—28°. Okeaniyada temperaturaning sutkalik farqi kam. Yillik yog' in passat shamollari esadigan tropik 
mintaqalarda 1000 mm dan kam. Ammo yirik vulkan orollarining shamolga ro' para yon bag' irlarida 10 000 mm ga yetadi. Okeaniyaning g' arbiy qismida, 
ekvatordan shim.da yezda kuchli tropik dovullar bo' lib turadi. Yangi Gvineya va Yangi Zelandiyadagi tog' larda muzliklar (umumiy maydoni 1000 km 2 ) bor. 
Dare va ko' llar Okeaniyaning , asosan, g' arbiy qismidagi tog' li yirik orollarida joylashgan. Eng katta daryolari: Flay, Digul (600 km) — Yangi Gvineyada. 
Okeaniyada mayda ko' 1 ko' p; eng kattasi — Yangi Zelandiyadagi Taupo ko' li. Vulkanli orollarda qaynoq va sho' r suvli ko' llar, geyzerlar bor. 

Tuproqlari xilma xilligi 


Issiq va sernam iqlimli orollarda qizil-sariq laterit, tog' laterit, sariq, qizil va sariq-qo' ng' ir tuproqlar uchraydi. Vulkan kullari yog' ilgan joylarda va yangi 
lavalar ustidagi tuproq juda unumdor. Yog' in kamroq yerlarning tup-rog' i qizilqo' ng' ir; seryog' in joylarning tuprog' i botqoqli tuproq. O' simliklari 
Paleotropik oblastga mansub. Okeaniya florasi Osiyo, Amerika va Antarktida florasidan shakllangan. Okeaniyada 3 kichik oblast ajratila-di: Malayziya, Gavayi, 
Yangi Zelandiya. Malayziya oblasti uchun tropik usimliklar oilalarining ko' pligi xosdir. Epiritlar ko' p. Gavayi oblastchasida ochiq urug' lilar, fikuslar yo' q, 
palmaning bir turi bor, orxideya kam, paporotnik ko' p. Yangi Zelandiya oblastchasi murakkabguldoshlar, paporotnik va boshokdoshlar turiga boy. Okeaniyaning 
sharqiy qismidagi orollarda endemik tur (Gavayi orollarida 90% gacha) ko' p. Sharqqa tomon o' simlik turi, turkum va oilasi kamayib boradi. Yangi Gvineyada 
6800 tur, Gavayi orollarida 1100 tur o' simlik o' sadi. 

O' simliklari xilma-xilligi 


Tog' larning sernam yon bag' irlari 300-600 m balandlikkacha butazor va savanna, 1000-1800 m balandlikkacha sernam doim yashil o' rmon. Shamolga teskari 
tog' yon bag' irlarining etaklari savanna va chala cho' 1, yuqorirog' i kserofil urmonlar, butazor va savanna, 1500m dan baland joylarda doim yashil tropik 
o' rmonlar. Marjon orollarda o' simlik turlari kam. Atollarda pandanus, kokos palmalari, non daraxti usadi. Lagunalar manfa o' rmonlari bilan qoplangan. 










Okeaniyaning tabiiy o' simlik qopla-mi inson tomonidan juda o' zgartirib yuborilgan. O' rmonlar qirqilib plantatsiyalar barpo qilingan. 


Hayvonot dunyosi 


Okeaniyaning kat ta qismi Polineziya fauna oblastiga va uning Gavayi kichik oblastiga mansub. Yangi Zelandiya faunasi mustaqil oblast, Yangi Gvineya esa 
Avstraliya oblastining Papua oblastchasiga kiradi. Sut emizuvchilar deyarli uchramaydi, ammo qush ko' p. Endemik tur ko' p bo' lsa ham relikt hayvonlar oz. 
Yangi Gvineyada sut emizuvchilar (jumladan, tuxum qo' yuvchi va xaltalilar) nisbatan ko' p. Atollarda hayvon turlari juda kam. Okeaniyaga qoramol, qo' y- 
echki, quyon, cho' chqa, kalamush, mangusta va h.k.ning olib borilishi uning faunasiga nihoyatda katta salbiy ta' sir ko' rsatdi. 

Tarixi 


Okeaniyaning eng qad. aholisi Okeaniyaga bundan 20—30 ming yillar awal Jan.-Sharqiy Osiyodan borib o' rnashgan. Keyinroq kelgan qabilalarning papuaslar 
bilan qo' shilishidan melanezlar paydo bo' lgan. Mikroneziya va Polineziyaga aholi milodning 1-ming yilligida ko' chib borgan. 16-asr boshida Okeaniyada 
yashovchi xalqlar jamiyat taraqqiyotining turli bosqichlarida bo' lgan. Yevropaliklar uzoq vaqt Okeaniyaga qiziqmadilar. Ko' pgina orollar yevropaliklarga 18- 
asrning 2-yarmida ma' lum bo' ldi. Okeaniya orollarini dastlab G' arbiy Yevropa davlatlari, keyinroq AQSH egallay boshladi. Birinchi jahon urushi (1914— 
18)dan keyin Okeaniyada siyosiy tashkilotlar vujudga keldi. Ikkinchi jahon urushi (1939—45) davrida Okeaniya urush harakatlari maydoniga aylandi. Okeaniyada 
rivojlangan davlatlarning harbiy bazalari ko' paydi. Urushdan keyin Okeaniya xalqlarining mustaqillik uchun kurashi tashkiliy tus oldi. Ko' pgina orollar mustaqil 
davlatlarga aylandi. 


Kashf etilishi va tadqiq qilinish tarixi 

16-asrda Okeaniyaga yevropaliklar borgunga qadar okeaniyalik dengizchilar qo' shni orollarga ko' chib borib o' rnashish jarayonida Tinch okeanning jan. qismida 
eng yaqin suv yo' llarini o' zlashtirganlar. Ularning tajribasidan keyinchalik yevropaliklar ma ’ lum darajada foydalanganlar. Okeaniya orollarining 
yevropaliklarga ma'lum bo'lishi F. Magellan ekspeditsiya-sidan (1521) boshlandi. 16-asr oxirlarigacha ispan va portugal dengizchi sayyohlari Mikroneziya, 
Solomon va Melaneziyadagi boshqa orollarni topdilar. 1642—43 yillarda A. Tasman ekspeditsiyasi Yangi Zelandiya, Tonga va Fiji orollarini tadqiq qildi. 17-asr 
oxiri — 18-asr boshlarida ingliz va fransuz dengizchi sayyohlari Okeaniyaning markaziy va sharqiy qismidagi orollarga yetib bordilar. J. Kuk tomonidan 
Tuamotu, Tonga, Yangi Gebrid, Yangi Kaledoniya, Gavayi orollari, Kuk orollari va boshqa kashf etildi. 19-asrda Okeaniyani tadqiq qilinishiga I. F. Kruzenshtern, 
Yu. F. Lisyanskiy, F. F. Bellinsgauzen, M. P. Lazarev, O. Ye. Kotsebu, F. P. Litke va boshqa hissa qo' shdilar. N. N. Mikluxo-Maklay Okeaniyadagi Yangi Gvineya 
va boshqa orollar aholisining antropologiya va etnografiyasi, xo' jaligi to' g' risida muhim ma' lumotlar to' plagan. 

Aholisi 


31 mln. kishi (2001, Avstraliya bilan birga). Okeaniyaning tub joy aholisi 4 yirik guruhga bo' linadi: papuaslar, melanezlar, polinezlar va mikronezlar. Okeaniyaga 
yevropaliklar kela boshlagan vaqtda (16-asr boshi) u yerda taxminan 3,5 mln. aholi yashar edi. Begunoh o' ldirish, chetdan olib borilgan yuqumli kasalliklar va 
boshqa natijasida aholi keskin kamaygan. 19-asr oxiri va 20-asr boshiga kelib aholi soni yana tez o' sa boshladi. 


Etnik tarkibi 

Okeaniyada irqi, tili, tarixi va madaniyati jihatidan o' zaro keskin farq qiluvchi xalqlar yashaydi. Ularni son jihatidan 2 qism-ga: mahalliy aholi va ko' chib borgan 
aholiga bo' lish mumkin. Okeaniyaning mahalliy aholisi polineziya, melaneziya va mikroneziya antropologik tiplarga mansub. Mahalliy aholining bir qismi 
malay-polinez tillarida, boshqa qismi papua tillarida so' zlashadi. Papua tillari bir necha guruhlarga bo' li-nadi. Lekin Okeaniya xalqlarining til guruhlari ularning 
mavjud etnik va madaniyati jihatidan yaqinligiga to' la muvofiq emas. Etnografik adabiyotlarda ularni ko' pincha tarixi va madaniyati o' xshash oblastlar 
bo' yicha guruhlashtiradilar. Okeaniyaning mahalliy bo' lmagan xalqlari ingliz-yangi zelandiyalik, fransuz (Yangi Kaledoniya), amerikalik, yapon va filippinlik 
(Gavayi orollari), qind (Fiji orollari) va boshqalardan iborat. Diniy jihatdan Okeaniya aholisining ko' pchiligi xristianJ 1 ^ 

Manbalar 


1. O'zME. Birinchi jild. Toshkent, 2000-yil 

Afro-Yevroosiyo 

Okeaniya 

Geologik qit'alar 



Tarixiy qit'alar 


Afro-Yevroosiyo-Amerika ■ Gondvana ■ Lavraziya ■ Pangaea ■ Arktika ■ Osiyoamerika ■ Atlantika ■ Avaloniya ■ Baltika ■ Cimmeria ■ Congo craton ■ Yevroameric 
Pannotia • Rodinia • Kolumbiya ■ Kenorland ■ Nena ■ Ur ■ Vaalbara Qozog' istoniya ■ Laurentia ■ North China ■ Siberia ■ South China ■ G' arbiy Antarktika ■ H 

Botqoq qi t'alar Kelajakdagi qit'alar 

Kerguelen Plateau ■ Sundaland ■ Zealandia Pangaea Ultima ■ Amasia ■ Novopangaea Atlantis ■ Kumari Kandam ■ Lemuria ■ Mi 

Terra Australis 

See a/so Reqions of the world , Continental fragment 

© Book ■ O Category 
















Ushbu maqolada O 'zbekiston milliy ensiklopediyasi (2000-2005) ma 'lumotlaridan 
foydalanilgan. 



Ushbu maqola chaladir. Siz uni boyitib, (https://uz.wikipedia.org/w/index.php?title=OI<eaniya&action=edit) Vikipediyaqa yordam berishingiz 

mumkin. 

Bu andozani ani qrog ' iga almashtirish kerak. 

Bu sahifa oxirgi marta 2-Avgust 2018,15:14 da tahrir qilingan. 

Matn Creative Commons Attribution-ShareAlike litsenziyasi bo 'yicha ommalashtirilmoqda, alohida holatlarda qo' shimcha shartlar amal qilishi mumkin ( batafsil ). 







